Ana Sözü | Polşada “Obyektivda Gagauziya” patret sergisi açıldı
12.11.2014,	Ana Sözü tarafından yazılı ,	KULTURA, KULTURA ÖMÜRÜ BÖLÜMÜ, 1857 KERÄ BAKILMIŞ
Kasım ayın 6-da, Polşanın Poznan kasabasının Universitetın bibliotekasında gagauzların Kasım yortusuna karşı (Kasım ayın 7-si) açıldı bir patret sergisi – “Gagaguzija v obiektyvie” (“Obyektivda Gagauziya”). Hazırladı sergiyi gagauzların hem Gagauziyanın büük dostu Jerzy Hatłas.
Serginin açılışına katıldılar Universitetın üüredicileri hem studentları, bilim adamnarı, bibliotekanın okuycuları. Serginin adına Gagauziya başkanından kutlama mesajı geldi.
Not. Jerzy Hatłas gagauzlarlan çok yıllar ilgilener. Birkaç kerä Gagauziyaya geldi hem burada bilim konferenţiyalarına katıldı. Hazırladı hem tiparladı birkaç kiyat Gagauziya hem gagauzlar için.
PATRETTÄ: Jerzy Hatłas serginin açılış sözünü tutêr.
Foto – Dr. Katarzyna Gmerek